खराब पानी की वजह से बैन की गई थी स्विमिंग, प्रोजेक्ट पर 1.54 अरब डॉलर खर्च हुए
फ्रांस की राजधानी पेरिस की सीन नदी में अब लोगों को तैराकी की मंजूरी दे दी गई है। 100 साल पहले यानी 1923 में खराब वाटर क्वॉलिटी की वजह से यहां पब्लिक स्विमिंग पर रोक लगाई गई थी। अब पेरिस की मेयर एनी हिडाल्गो नेParis Seine river | Public Swimming Allow after hundread Years in France Seine river
फ्रांस की राजधानी पेरिस की सीन नदी में अब लोगों को तैराकी की मंजूरी दे दी गई है। 100 साल पहले यानी 1923 में खराब वाटर क्वॉलिटी की वजह से यहां पब्लिक स्विमिंग पर रोक लगाई गई थी।
अब पेरिस की मेयर एनी हिडाल्गो ने कहा है कि यह बैन 2025 में पूरी तरह हटा लिया जाएगा। हालांकि, इसके पहले देश में ओलिंपिक खेलों की तैयारी के लिए स्विमर्स को तैरने की मंजूरी मिल जाएगी। इसका मकसद यह है कि वो स्विमिंग कॉम्पिटिशन के लिए ठीक से तैयारी कर सकें।
इस नदी के पानी को फिर से बेहतर बनाने और पेरिस के सीवेज सिस्टम को दुरुस्त करने पर करीब 1.54 अरब डॉलर खर्च किए गए हैं।
तीन साइट्स को मंजूरी 
‘फ्रांस 24’ की रिपोर्ट के मुताबिक- मेयर ने फिलहाल सिर्फ तीन साइट्स को तैराकी के लिए खोलने की मंजूरी दी है। इसकी वजह यह है कि बाकी जगहों पर अभी काम जारी है और इसे पूरा होने में कुछ वक्त और लगेगा। इनमें से एक साइट ऐसी है, जहां से एफिल टॉवर काफी करीब है।
सिटी एडमिनिस्ट्रेशन के बयान के मुताबिक- अब सीन नदी का पानी काफी साफ है। इसे एक्सिलेंट कैटेगरी वाटर का सर्टिफिकेट भी मिल चुका है। लिहाजा, अब लोगों को यहां तैरने में किसी तरह की दिक्कत नहीं आएगी और उनकी सेहत को कोई नुकसान भी नहीं होगा।
मेहनत रंग लाई
कुछ काम बाकी
मीडिया से बातचीत में मेयर एनी ने कहा- हमारा यह सपना था कि हम सीन नदी में फिर लोगों को मस्ती करते देखें। बहुत मेहनत लगी, फंड्स भी काफी खर्च हुए, लेकिन अब सपना साकार हो गया है। हम सबने मिलकर इस ख्वाब को पूरा किया है।
सिटी एडमिनिस्ट्रेशन का दावा है कि अब जबकि मेगा स्पोर्टिंग इवेंट में एक साल से भी कम वक्त बचा है तो इसके पहले बाकी बची चीजें भी दुरुस्त कर ली जाएंगी।